Keskustelu:Valvottu pistotila

message: Nyt tämä on nimetty pistoshuoneeksi, mutta parempi vaihtoehto ehkä olisi käyttöhuone. Tämä siksi, että pistäminen ei ole ainoa tapa, jolla huumeita käytetään käyttöhuoneissa. Tiloja löytyy myös polttamiselle/höyrystämiselle. Ainakin Tanskassa on Kööpenhaminan käyttöhuoneilla erilliset ilmastoidut tilat polttamista varten. Laitoin Aiheesta muualla -osioon myös EMCDDA:n kokoomatietosivuston, jossa videolla näytetään polttamista/höyrystämistä Barcelonan käyttöhuoneella. Ja tässä vielä linkki, jossa näytetään polttamista Amsterdamin kunnan tiloissa.--Custoo (keskustelu) 10. kesäkuuta 2018 kello 12.35 (EEST)
replies: text: Jep. Tein google-hakuja ja pistoshuone oli tuoreissa lehdistön artikkeleissa yleisin suomenkielinen sana. Vasta kun olin jo kirjoittanut ensimmäisen version, löysin aikaisemmat wikipedian artikkelit, joissa puhutiin käyttö- tai käyttäjähuoneista. Tämän voinee siirtää ohjeuaksen päälle. --Tappinen (keskustelu) 10. kesäkuuta 2018 kello 12.50 (EEST)
replies: text: : Käyttöhuone ei tunnu tarpeeksi kuvaavalta nimeltä artikkelille. Olisiko sitten Huumeiden käyttöhuone vai mikä?--Custoo (keskustelu) 10. kesäkuuta 2018 kello 13.42 (EEST)

text: :Huumausaineiden käyttöhuone? --Styroks (keskustelu) 10. kesäkuuta 2018 kello 18.31 (EEST)
replies: text: ::Mietin tässä vielä päivän mittaan että nimi ei voi olla tyhjentävä, huoneiden sijasta nuo on jossain mökkejä ja jossain asuntovaunuja. Mutta saahan kahvilastakin myös teetä, ja maitokaupasta muitakin elintavikkeita... Siispä tällä hetkellä pistoshuone on mielestäni paras nimi. --Tappinen (keskustelu) 10. kesäkuuta 2018 kello 23.16 (EEST)
replies: text: :::Helsingin Sanomissa on mielipidekirjoitus jossa puhutaan pistoshuoneista Huumeidenkäyttäjille suunnatut pistoshuoneet ansaitsevat kunnollisen keskustelun ilman uhkakuvia. Minusta on pistoshuone  pahaiten kuvaava ja siitä sen voi ymmärtää vaikka ei termi olisi tuttu. --Linkkerpar™ 10. kesäkuuta 2018 kello 23.35 (EEST)
replies: text: ::::Helsingin kaupunginvaltuustossa ja heille annetuissa lausunnoissa puhutaan turvallisista käyttötiloista, valvotuista huumeidenkäyttötiloista ja valvotuista pistostiloista. Jos tällainen tulee Suomeen, niin veikkaan, että virallinen nimi tuskin tulee olemaan pelkkä pistoshuone vaan virallisissa asiakirjoissa tullaan puhumaan valvotuista tiloista. Kotimaisia lähteitä katsoessa kannattaa ottaa huomioon, että kotimaisessa keskustelussa sanavalinta varmaan herkemmin keskittyy pistossanastoon, koska meillä ei toistaiseksi ole samanlaista kovien huumeiden polttamisen kulttuuria kuin joissain maissa. Euroopan huumeseurantakeskus EMCDDA ja kaksi kansainvälistä verkostoa   käyttää termiä Drug consumption rooms. Koska artikkelia ei ole rajattu käsittelemään käyttöhuoneita Suomessa, niin kannattaisi nimeämisessäkin ottaa huomioon globaalimpi näkökulma. Englanninkielisessä wikipediassa nimi on Supervised injection sites. Kannataisin joko valvottu pistostila tai valvottu huumausaineiden käyttötila. Näiden luulisi avautuvan vähintään yhtä hyvin kuin pistoshuone, vaikka termi ei olisi tuttu.--Custoo (keskustelu) 11. kesäkuuta 2018 kello 08.46 (EEST)
replies: text: :::::THL kirjoittaa uusimmassa blogissaan valvotuista pistotiloista. Mietinkin aiemmin, että miksi pitäisi olla pistos.--Custoo (keskustelu) 14. kesäkuuta 2018 kello 08.23 (EEST)
replies: text: ::::::Vaihdoin nimeksi nyt Valvottu pistotila, koska useampi tuntui kannattavan tuota pistoversiota. Itse kannattaisin edelleen vaihtoehtoa Valvottu huumausaineiden käyttötila.--Custoo (keskustelu) 17. kesäkuuta 2018 kello 11.10 (EEST)
replies: text: ::::::: Ehkäisevän päihdetyön järjestöverkosto suosittaa termiksi "Valvottu käyttötila" https://www.ept-verkosto.fi/wp-content/uploads/2020/01/Huoneentaulu_termit.pdf --Custoo (keskustelu) 2. kesäkuuta 2020 kello 14.58 (EEST)
thread_title:  Artikkelin nimeäminen 

message: Millä logiikalla suonensisäisesti huumeita käyttävät tulevat näihin pistoshuoneisiin? A) Eikö ilmaisia ruiskuja saa jo jostakin muualta, B) huumeiden käyttö on rikos, jolloin pistoshuoneessa käyttötapahtuma on sakotettava asia. Aiotaanko siis ilmaisten ruiskujen jakelu keskittää näihin pistoshuoneisiin ja onko huumeiden käyttö pistoshuoneissa laillista? Sitten lisäksi huomiota voisi kiinnittää tuohon että vähentää mukamas kuolleisuutta, siihenhän vaikuttaa eniten aineen epäpuhtaus ja sisällön epämääräisyys. Tarkoittaako tämä käytännössä, että pistoshuoneesta saa myös puhtaan ja turvallisen huumeen vai onko siellä mahdollista testata aineen laatu jollakin laitteella? --Hartz (keskustelu) 16. kesäkuuta 2018 kello 12.10 (EEST)
replies: text: Voisin vastailla näihin kysymyksiin, mutta en ole varma onko tämä yleistä keskustelua vai artikkelin kehittämistä. Keskustelusivuja koskevassa käytännössä sanotaan:

text: "Artikkelin keskustelusivu on tarkoitettu artikkelin kirjoittamista ja kehittämistä koskevaan keskusteluun. Tämä tarkoittaa, että keskustelusivu ei sovellu mielipiteiden vaihtamiseen tai artikkelin käsittelemästä aiheesta väittelemiseen muutoin kuin siinä laajuudessa, mikä on artikkelin kehittämisen kannalta hyödyllistä."

text: Haluaisitko muotoilla kysymyksesi niin, että niistä käy ilmi, millä tavalla artikkelia pitäisi kehittää?--Custoo (keskustelu) 17. kesäkuuta 2018 kello 11.03 (EEST)
thread_title:  Logiikasta 

message: Nyt tässä kappaleessa kuvaillaan opioidimyrkytyksen oireita ja hoitoa. Myös stimulantit voivat aiheuttaa yliannostuksia. Onko tässä artikkelissa ylipäätään mielekästä kuvailla eri huumausaineiden myrkytyksen oireita ja oireiden mukaista hoitoa, vai tulisiko ne asiat kuvata kyseisten aineiden artikkelissa tai yleisemmin myrkytyksiä tai niiden hoitoa käsittelevissä artikkeleissa? Tämän artikkelin ei varmaan ole tarkoitus olla käyttöhuoneiden henkilökunnan perehdytysopas. Yhtälailla olisi kummallista tässä artikkelissa kuvailla yksityiskohtaisesti oikeaoppista pistämistä ja pistosinfektioiden hoitamista. Eikö artikkelissa olisi oleellisempaa kertoa, että henkilökunta on elvytysvalmiudessa ja sitten saatavilla olevien tietojen puitteissa tilastoja siitä minkä verran myrkytyksiä tapahtuu käyttöhuoneilla ja millaisin tuloksin niitä on hoidettu. Monesti törmää sanottavan että käyttöhuoneilla ei olisi koskaan kuollut ketään. Elvytetykin myrkytyspotilas on aiheellista toimittaa sairaalaan jälkihoitoon ja tämä on toinen oleellinen indikaattori, että onko myrkytyspotilaita kuollut sairaalaan sen jälkeen kun heidät on valvotusta käyttötilasta myrkytyksen takia kuljetettu sairaalaan.--Custoo (keskustelu) 29. kesäkuuta 2018 kello 22.56 (EEST)
thread_title:  Kuolleisuuden vähentäminen 

message: Tuollainen ohjelma tuli tänään ma 6.8.2018 telkkarista, katseluaikaa on Areenassa 30 päivää, ohjelman pituus 8 minuuttia. Yle: Päivän kasvo Pääkaupunkiin ollaan perustamassa Suomen ensimmäistä valvottua tilaa suonensisäisten huumeiden käytölle - niin sanottua pistohuonetta. Miksi pistohuone tekee tuloaan Suomeen juuri nyt, mitä sillä haetaan ja miten vältetään isoimmat virheet. Päivän kasvon vieraana on erikoissuunnittelija Sanna Kailanto, THL. --Linkkerpar™ 6. elokuuta 2018 kello 22.07 (EEST)
thread_title:  Päivän kasvo: pistohuone